Vriendelike en behulpsame gashere met 'n welkome verassing in die yskas met aankoms! Baie netjiese plek, gerieflik en goed ingerig en dit was welkom om 'n see-uitsig te hê terwyl die strande gesluit was.
Dankie Hilde vir die resensie. Ek is baie bly julle het lekker gekuier. Ek moet nog ietsie vir jou pos. Groete, Jacques
Sal enige tyd aanbeveel. 11 uit 10 vir C'est La Vie Jacques en Gerda het ons baie tuis laat voel in n pragtige, ten volle toegeruste eenheid. Daar het selfs iets koud in yskas gewag met ons aankoms. Baie baie dankie vir 'n fantastiese tyd in Melkbos.
Baie dankie Bertha vir die mooi "review". Ek hoop werklik dat alles reg sal uitwerk vir julle in die komende maande. .
Baie dankie vir die voorstel Andre. Ons het nog nie voorheen klagtes/voorstelle gehad oor die gerieflikheid van die rusbanke nie. Ons sal vir seker spoedig werk maak daarvan en as julle weer kom kuier sal daar ander rusbanke wees. Vriendelike groete, Jacques
Vanaf dag een met ons aankoms het Jacques uit sy pad uit gegaan om dit vir ons aangenaam te maak. Die wyn in die yskas was 'n lafenis. Die beste sonsondergange wat jy ooit sal beleef in die Kaap. Sal beslis die plek weer besoek en beveel dit ten sterkste aan.
Ons was vriendelik ontvang deur die gasheer en sy vrou. Die selfsorg-eenheid is smaakvol en goed ingerig met alles wat mens nodig het, en nog meer. Ons was verwelkom met 'n bottel rooiwyn, bier in die yskas, en sjokolade. Die bed, linne en handdoeke was van goeie gehalte. Ons het baie lekker gebly. Die 21 trappe op na die woonstel is 'n negatiewe punt, met geen lig op die trappe in die aand. Andersins was ons baie tevrede.
Dit is 'n pragtige, netjiese woonstel met alles wat jy benodig. Die eienaars is baie gasvry en behulpsaam, het selfs vir ons 'n koue wyntjie in die yskas gelos met ons aankoms. Pragtige see-uitsig. Ons sal dit vir enige gaste aanbeveel.
Die eienaar, Jacques Buitendag, het ons baie gasvry verwelkom. Ons het die binnebraai nuttig gebruik. Jacques het selfs vir ons sout gebring toe ons besef ons het dit nie saamgebring nie. Die sonsondergange oor die see was 'n lekker bederf om te geniet vanaf die ruim balkon. Die blyplek bied soveel toerusting waarvan ons nie eens die helfte benut het nie. Ons kom weer!
Eienaars is baie vriendelik. Plek was mooi skoon en netjies en 'n mens het onmiddellik welkom gevoel aangesien dit ingerig is asof dit jou eie huis is. Ons het lekker gerus en die strand is stapafstand wat 'n groot bonus is.
Vriendelike gasheer en gasvrou. Hulle het dit aangenaam gemaak vir ons verblyf. Ek sal die verblyf aanbeveel.
Die woonstel is ruim, goed geleë en het 'n lekker balkon vanwaar 'n mens die see kan sien. Die eienaar is vriendelik en behulpsaam en die area is veilig. Uitstekende waarde vir geld - ons sal definitief weer daar bly.
Die akkommodasie was baie gerieflik - die woonstel is in 'n puik toestand, netjies, en baie skoon. Dit is perfek ingerig met alles wat mens moontlik sou kon nodig kry op vakansie! Ons was aangenaam verras oor die strand-uitsig, en Tafelberg wat vir jou loer wanneer jy in die oggend kosmaak. En die sonsondergang van daardie stoep af is iets om te beleef! Die eienaar was baie behulpsaam, en het selfs vir ons 'n bottel wyn in die yskas gesit vir ons aankoms. Die woonstel het veilige parkering en is in 'n baie rustige area. Dit is 'n kort stappie van die strand af, en van daar nie te ver na die restaurante. Die MyCiti bus stop ook net buite die huis, wat dit baie gerieflik maak sou mens wou stad toe gaan of net in Melkbos reis sonder enige bekommernisse. Ons is net spyt dat ons net twee nagte daar gebly het, en hoop om gou weer terug te keer!